**ANUNȚ IMPORTANT!**

**Eliberarea abonamentelor de parcare pentru anul 2025 se va realiza astfel:**

**- ONLINE începând cu 01.01.2025, ora 00.00 folosind aplicația PARKING SATU MARE pentru abonament tip fizic, abonament tip juridic.**

**- la CASIERIILE ADP (Centrul Comercial Someșul-etaj 4 și pe Aleea Universului, nr. 5-7).**

***\*Programul casieriilor este următorul :***

**Centrul Comercial Someșul-etaj 4 :**

***- în perioada 08.01.2025-17.01.2025- luni- vineri- 09:00-17:30***

***- începând cu 20.01.2025- luni- vineri- 09.00- 16.00***

**Aleea Universului, nr. 5-7 :**

***- în perioada 08.01.2025-17.01.2025- luni- vineri- 08:00-17:30***

***- începând cu 20.01.2025- luni- vineri- 08.00- 16.00***

**PRELUNGIREA REZERVĂRII LOCURILOR DE PARCARE LA REȘEDINȚĂ SE VA REALIZA PÂNĂ ÎN DATA DE 31.01.2025 dupa cum urmează:**

* **ONLINE pe adresa** [**https://parcari.adpsm.ro/**](https://parcari.adpsm.ro/) **începand cu data de 01.01.2025, ora 00.00.**

**- exclusiv la casieria situată pe Aleea Universului, nr. 5-7 după următorul program:**

***- în perioada 08.01.2025-17.01.2025- luni- vineri- 08:00-17:30***

***- în perioada 20.01.2025- 31.01.2025- luni- vineri- 08.00- 16.00***

**Precizăm faptul că în luna IANUARIE 2025 pentru fiecare adresă de resedință se prelungește doar un singur loc de parcare.**

**În perioada 03-04 februarie 2025** persoanele care și-au prelungit rezervarea unui loc de parcare și doresc schimbarea acestuia se vor prezenta la sediul ADP (Aleea Universului, nr, 5-7) în vederea efectuării schimbului, în limita locurilor rămase disponibile.

Începând cu data de **05 februarie 2025,**  persoanele care nu au rezervat niciun loc de parcare la reședință, pot aplica pentru rezervarea unui loc, în limita celor rămase disponibile.

Din data de **17 februarie** solicitanţii care deţin un loc de parcare la reședință şi au în proprietate sau sunt utilizatorii mai multor autovehicule, vor putea rezerva şi alte locuri în limita celor rămase disponibile.

**Documentele necesare în vederea prelungirii locurilor de parcare la reședință sunt :**

**Pentru persoane fizice:**

* Actul de identitate a solicitantului, (buletin/C.I., Carte de identitate provizorie); Act de identitate cu viza de reședință (buletin/ C.I., Carte de identitate provizorie);
* Certificat de căsătorie / Sentință de divorț (dacă este cazul);
* Solicitanţii în cazul cărora adresa de domiciliu din actul de identitate nu corespunde cu adresa unde solicită locul de parcare vor prezenta documente suplimentare după caz: *contract de vânzare-cumpărare a apartamentului, extras CF, contract de comodat autentificat notarial, certificat de moştenitor, contract de donaţie, contract de locațiune înregistrat la Organul Fiscal competent în situația în care legislația incidentă în materie instituie această obligativitate în momentul depunerii cererii;*
* Certificatul de înmatriculare (talonul) al autovehicului/mopedului/motocicletei care atestă dreptul de proprietate, sau după caz Cartea de identitate a autovehicului (CIV) /mopedului/motocicletei; având inspectia tehnică periodică la zi.
* Pentru cei care nu dețin autovehicul/moped/motocicleta în proprietate vor prezenta documente privind dreptul de folosință (utilizare) după caz: contract de leasing, act de donație, contract de comodat autentificat notarial, declarație de dare în folosință autentificată la notar cu excepția rudelor de gradul I;
* În cazul autovehicului/mopedului/motocicletei înmatriculat în străinătate solicitanții sunt obligați să prezinte/încarce cartea de identitate a autovehicului/mopedului/motocicletei împreună cu dovada inspecției tehnice periodice ITP-ului, ambele traduse de către un traducător autorizat;
* Certificat de încadrare în grad de handicap (dacă este cazul) și actul de identitate în original al persoanei care beneficiază de prevederile Legii nr. 448/2006 privind protecţia şi promovarea drepturilor persoanelor cu handicap republicată, cu modificările şi completările ulterioare. În cazul minorilor se va prezenta certificatul de naștere în original;
* Declarație pe propria răspundere sub incidența dispozițiilor art. 326. C. Penal, că nu deține în proprietate/chirie/comodat garaj pe domeniul public sau privat pe o rază de 100 de m aferentă zonei unde solicită rezervarea.

**Pentru persoane juridice:**

* Certificatul de înregistrare a societății comerciale (sediul social/punctul de lucru trebuie să corespundă cu adresa unde se solicită locul de parcare);
* Certificatul de înmatriculare (talonul) al autovehicului/mopedului/motocicletei, după caz, Cartea de identitate (CIV) a autovehicului/mopedului/motocicletei; având inspectia tehnică periodică la zi.
* Contractul de leasing, după caz;
* Cartea de identitate (buletin) a persoanei împuternicite;
* Declarație pe propria răspundere sub incidența dispozițiilor art. 326. C. Penal, că nu deține în proprietate/chirie/comodat garaj pe domeniul public sau privat;

În conformitate cu prevederile HCL Satu Mare nr. 397/ 2024, tarifele pentru abonamentele de parcare precum și pentru rezervarea de loc de parcare s-au modificat după cum urmează:abonament tip fizic lunar zona B- 40lei, abonament tip juridic lunar zona B- 80lei, abonament semestrial tip fizic zona B- 160 lei, abonament semestrial tip juridic zona B- 320 lei, abonament tip fizic anual zona B- 290lei, abonament tip juridic anual zona B- 580lei, respectiv abonament la reședință/ sediu social -250lei, abonament moped la reședință- 95lei.